Rianteg

**Rianteg** zo ur gumun e Breizh e kanton Henbont e departamant ar Mor-Bihan. 
## Douaroniezh

RiantegMorBihanGavr.jpg|Traezhenn e Mor bihan Gavr.
RiantegBegarRiant.jpg|Beg ar Riant.

* War lez Mor bihan Gavr emañ ar gumun. Treuzet eo gant ur wazh, ar Riant.
## Anv
* Erwan Vallerie (1995) : **Riantec**, 1323; 1387; **Rientec**,  1391; **Rantec**, 1415; **Rentec**, 1423; **Riendet**, 1630; **Rientek**, 1636
* Gerdarzh ː Hervé Abalain (2000) : "anv ur sant Riantoc"
## Ardamezioù
* "*en glazur e gebrenn en arc'hant karget gant teir brizhenn erminig en sabel, hag heuliet ouzh kab gant div morvran dispak hag ouzh beg gant un veuteun digor en glazur, an holl en aour*"
## Istor
### 
* Emsavadeg ar Bonedoù ruz: tud eus ar barrez a gemeras perzh e preizhadenn presbital Kervignag e 1675.
### [[Dispac'h Gall]]
* Melestradurezh: savet e voe ar gumun e 1790; gant al lezenn eus an 23 a viz Eost 1790 e voe lakaet e kanton Porzh-Loeiz; e bann Henbont e oa. Lakaet e voe en arondisamant an Oriant pa voe krouet e 1800 ha chom a reas e [kKanton Porzh-Loeiz]], bet brasaet e 1801. 
### 
* Miz Even 1848: kouezhet eo ar c'holera er gumun.
* Savet e voe kumun Gavr diwar ul lodenn eus Rianteg d'ar 1 a viz C'hwevrer 1867.
* 1869: kouezhet eo an derzhienn-alter hag ar vrec'h e Rianteg.
### 
#### [[Brezel-bed kentañ]]
* 164 den ag ar gumun a varvas abalamour d'ar brezel.
* Fuzuilhet e voe ur milour breizhat bet ganet er gumun gant al lu gall d'an 21 a viz Ebrel 1915.
#### Lokmikaelig
* Savet e voe kumun Lokmikaelig diwar ul lodenn eus Rianteg d'an 12 a viz Here 1919.
#### [[Eil brezel-bed]]
* D'an 8 a viz Here 1942 e kouezhas un nijerez (*[[Vickers Wellington|Wellington]]*) marilhet BJ780 ha kodet PH-W) eus aerlu ar Rouantelezh-Unanet (*[[Royal Air Force]]*) e Rianteg, he femp nijour a voe tapet gant an Alamaned. 
* D'ar 17 a viz Mae 1943 e kouezhas ur c'harr-nij *[[B-17]]* eus aerlu SUA (*[[United States Army Air Forces]]*) e Rianteg, lazhet e voe c'hwec'h nijour eus e baread, ar pevar nijour all a voe tapet gant an Alamaned. 
* D'ar 26 a viz Eost 1944 e kouezhas ur c'harr-nij *[[North American P-51 Mustang|P-51]]* eus aerlu SUA e Rianteg; lazhet e voe e nijour.
* E Sankenn an Oriant edo ar gumun; dieubet e voe Rianteg d'an 10 a viz Mae 1945 goude emzaskoridigezh an Alamaned.
* 24 milour ha 13 den nann-soudard a varvas abalamour d'ar brezel.
## Monumantoù ha traoù heverk

RiantegKastellKerdurand.jpg|Ar c'hastell.
RiantegMonumantarrevarv.jpg|Monumant ar re varv. 
RiantegIlizkatolik.jpg|Tal kornôg an iliz. 
Riantec7.JPG|An iliz.

* Kastell Kerdurand, .
* Monumant ar re varv. 
* Iliz katolik *Santez Radegondus*, adsavet e 1927; distrujet e oa bet gant an tan e 1917. 
## Emdroadur ar boblañs abaoe 1962

## Brezhoneg
* Ur skol Diwan zo e Rianteg abaoe miz Gwengolo 2009.
* E distro-skol 2024 e oa 46 skoliad enskrivet er skol Diwan (8,6 % eus skolidi ar gumun evit a sell ouzh ar c'hentañ derez).
* D'an 29 a viz Mezheven 2015 e oa bet votet ar garta Ya d'ar brezhoneg gant kuzul-kêr ar gumun.
## Melestradurezh

RiantegMaerdi.jpg|Ar maerdi.


 
 
 
 

## Post

RiantegTi-post.jpg|An ti-post a-vremañ.

* Savet e voe un ti-post nevez; distrujet e oa bet an hini a-gent, deuet diyac'hus, e miz C'hwevrer 1947.
## Tud
### Tud bet ganet eno
* Pierre Marie Louis Le Bihan, d'ar 4 a viz Even 1874, soudard en 33 Rujumant Troadegiezh Drevadennel, soudardaet en Oriant, bet fuzuilhet gant al Lu gall e Dommartin-sous-Hans (Marne, Bro-C'hall) d'an 21 a viz Ebrel 1915, e-pad ar Brezel-bed kentañ; barnet e voe d'ar marv evit *bout drouklazhet ur serjant-major* p'edo trezerc'het; n'ouie ket galleg, roet e voe ur jubennour dezhañ.
### Ardamezeg ar familhoù

## Gevelliñ
## Levrlennadur
## Liammoù diavaez
* Rianteg war lec'hienn Geobreizh
* Skol Diwan Rianteg
## Notennoù ha daveennoù